**Noah Rod** (s. 7. kesäkuuta 1996 La Chaux-de-Fonds, Sveitsi) on sveitsiläinen jääkiekkoilija, joka pelaa Sveitsin NLA-joukkue Genève-Servettessä. Hän on pelipaikaltaan laitahyökkääjä, mutta osaa pelata myös keskellä. *The Hockey News* -sivuston mukaan Rod on pelityyliltään kahden suunnan hyökkääjä, jolta löytyy sekoitus taitoa ja röyhkeyttä. Hänen vahvuuksiinsa kuuluu fyysinen peli, työteliäisyys, vastustajan ärsyttäminen, maalinedustapelaaminen, energisyys ja aloittaminen. Rod ei kuitenkaan ole erityisen isokokoinen ja hänen hyökkäyspään taitonsa ovat rajalliset.

Ura
---

### Seuraura

Rod on Forward Morges HC:n kasvatti. Hän siirtyi 12-vuotiaana HC Lausanneen kaudeksi 2008–2009. Kaudella 2010–2011 Rod voitti ylivoimaisesti seuran U15-junioreiden sisäisen piste-, maali- ja syöttöpörssin tehoilla 33+26=59. Kaudeksi 2011–2012 hän siirtyi Genève-Servette HC:hen, jonka U17-junioreiden paras pistemies ja syöttäjä Rod oli tehoilla 11+24=35. Kaudella 2012–2013 hän ylsi seuran A-nuorten sisäisen maalipörssin voittoon sekä Elite Jr. A:n runkosarjassa 14 osumallaan että pudotuspeleissä viidellä osumallaan.

Kaudella 2013–2014 17-vuotias Rod debytoi National League A:ssa, jossa tulokaskausi toi 28 runkosarjaottelussa tehot 1+2=3 ja 12 playoff-ottelussa tehot 1+3=4. Hän pelasi noin puolet kaudestaan vielä seuran A-nuorissa, joiden paras pistemies ja maalintekijä Rod oli tehoilla 16+21=37. Kesäkuussa 2014 hän teki nelivuotisen jatkosopimuksen Servetten kanssa. Pian tämän jälkeen San Jose Sharks varasi Rodin toisella kierroksella 53. pelaajana NHL:n varaustilaisuudessa 2014. Kaudella 2015–2016 Rod teki NLA:n yhden kauden piste-ennätyksensä tehoilla 7+9=16.

Maaliskuussa 2017 Rod teki kolmivuotisen tulokassopimuksen San Jose Sharksin kanssa.

### Maajoukkueura

Rod oli voittamassa Sveitsille MM-hopeaa vuoden 2018 MM-kilpailuissa.

Rod pelasi alle 20-vuotiaiden MM-kilpailuissa vuosina 2015 ja 2016. Valmennus valitsi hänet ensimmäisessä turnauksessa Sveitsin yhdeksi kolmesta parhaasta pelaajasta. Rod valittiin myös Ruotsia vastaan pelatun alkulohkon ottelun päätteeksi joukkueensa ottelun parhaaksi pelaajaksi. Vuoden 2016 turnauksessa Rod toimi Sveitsin varakapteenina ja hän voitti joukkueen sisäisen maalipörssin neljällä osumallaan. Rod toimi harjoitusotteluissa myös joukkueen kapteenina.

Rod pelasi myös alle 18-vuotiaiden MM-kilpailuissa vuonna 2014, jolloin hän toimi Sveitsin varakapteenina ja jakoi koko turnauksen tehotilaston voiton kolmen muun pelaajan kanssa lukemalla +8. Rod valittiin Kanadaa vastaan pelatun puolivälieräottelun päätteeksi joukkueensa ottelun parhaaksi pelaajaksi. Rod pelasi myös alle 18-vuotiaiden Ivan Hlinkan muistoturnauksessa vuonna 2013 sekä edusti Sveitsin alle 17-vuotiaiden maajoukkuetta Euroopan nuorten olympiafestivaaleilla vuonna 2013, jolloin hän voitti pronssia.

Muuta
-----

Rodin isä Jean-Luc pelasi omalla urallaan neljä NLA-kautta Fribourg-Gottéronissa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2013–2014 | Genève-Servette HC | NLA | 28 | 1 | 2 | 3 | 8 | 12 | 1 | 3 | 4 | 4 | U18 | 5 | 2 | 4 | 6 | 22 |
| 2014–2015 | Genève-Servette HC | NLA | 38 | 1 | 3 | 4 | 22 | 10 | 2 | 1 | 3 | 6 | JMM | 6 | 3 | 3 | 6 | 2 |
| 2015–2016 | Genève-Servette HC | NLA | 44 | 7 | 9 | 16 | 12 | 6 | 2 | 2 | 4 | 4 | JMM | 6 | 4 | 2 | 6 | 6 |
| 2016–2017 | Genève-Servette HC | NLA | 27 | 5 | 9 | 14 | 22 | 4 | 0 | 0 | 0 | 2 |
|  | San Jose Barracuda | AHL | 2 | 0 | 1 | 1 | 0 | 5 | 0 | 0 | 0 | 0 |
| 2017–2018 | Genève-Servette HC | NLA | 25 | 7 | 2 | 9 | 38 | 3 | 1 | 2 | 3 | 2 | MM | 10 | 0 | 0 | 0 | 4 |
|  | San Jose Barracuda | AHL | 9 | 1 | 3 | 4 | 2 | – | – | – | – | – |
| 2018–2019 | Genève-Servette HC | NLA | 44 | 11 | 10 | 21 | 30 | 6 | 1 | 4 | 5 | 2 | MM | 8 | 0 | 1 | 1 | 2 |
| 2019–2020 | Genève-Servette HC | NLA | 44 | 14 | 12 | 26 | 57 | – | – | – | – | – |
| 7 kautta | yhteensä | NLA | 250 | 46 | 47 | 93 | 189 | 41 | 7 | 12 | 19 | 20 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Noah Rod**.
* Noah Rod The Internet Hockey Databasessa (englanniksi)
* Noah Rod *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Noah Rod *Elite Prospects*. Everysport Media Group AB.  (englanniksi)
2. ↑  Noah Rod – The Hockey News (englanniksi)
3. ↑  Noah Rod et Eliot Antonietti prolongent  20.6.2014. GSHC SA. Viitattu 5.1.2016. (ranskaksi)
4. ↑  Sharks Sign Forward Noah Rod to Entry-Level Contract  25.3.2017. SAN JOSE:  San Jose Sharks. Viitattu 26.3.2017. (englanniksi)
5. ↑  BEST PLAYER OF THE GAME SELECTED BY THE TEAM (pdf)  5.1.2015. IIHF.  Arkistoitu 5.1.2016. Viitattu 26.3.2017. (englanniksi)
6. ↑  BEST PLAYER OF THE GAME SELECTED BY THE TEAM (pdf)  27.4.2014. IIHF. Viitattu 12.11.2016. (englanniksi)